CELEX: 62008TN0578
Language: el
Date: 2008-12-23 00:00:00
Title: Υπόθεση T-578/08: Προσφυγή της 23ης Δεκεμβρίου 2008 — DVB Project κατά ΓΕΕΑ — Eurotel (DVB)

7.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 55/44
            
         Προσφυγή της 23ης Δεκεμβρίου 2008 — DVB Project κατά ΓΕΕΑ — Eurotel (DVB)
   (Υπόθεση T-578/08)
   (2009/C 55/78)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: DVB Project (Le Grand Saconnex, Ελβετία) (εκπρόσωπος: W. Pors, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Eurotel SpA (Μιλάνο, Ιταλία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 14ης Οκτωβρίου 2008 στην υπόθεση R 1387/2007-2· και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το σήμα «DVB» για προϊόντα και υπηρεσίες των κλάσεων 9 και 38
   
      Δικαιούχος του κοινοτικού σήματος: Η προσφεύγουσα
   
      Αιτούσα την κήρυξη της ακυρότητας του κοινοτικού σήματος: Η αντίδικος ενώπιον του τμήματος προσφυγών
   
      Απόφαση του τμήματος ακυρώσεως: Απόρριψη του αιτήματος περί κηρύξεως της ακυρότητας
   
      Απόφαση του τμήματος προσφυγών: Αποδοχή της προσφυγής και απόρριψη της προσβαλλομένης αποφάσεως
   
      Λόγοι ακυρώσεως: Παράβαση του άρθρου 7, παράγραφος 1, στοιχείο γ', του κανονισμού 40/94 του Συμβουλίου, εφόσον το τμήμα προσφυγών έκρινε εσφαλμένως ότι μονοπώλιο του καταχωρισμένου κοινοτικού σήματος κατά του οποίου στρέφεται αίτημα περί κηρύξεως της ακυρότητας θίγει σοβαρώς τις επαγγελματικές δραστηριότητες των επιχειρηματιών στον τομέα των τηλεπικοινωνιών· παράβαση των άρθρων 7, παράγραφος 3, και 51, παράγραφος 2, του κανονισμού 40/94 του Συμβουλίου, εφόσον το τμήμα προσφυγών δεν εξέτασε αν είναι βάσιμο το προβληθέν από την προσφεύγουσα ζήτημα της κτήσης διακριτικού χαρακτήρα.